A Bizottság 812/89/EGK rendelete

(1989. március 21.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 20/89/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján, a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1989. március 21-én.

a Bizottság részéről

Christiane Scrivener

a Bizottság tagja

[1] HL L 4., 1989.1.6., 19. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód Szerinti besorolás | Indoklás |

(1) | (2) | (3) |

+++++ TIFF +++++

1.Combközépig érő, könnyű, kötött ruhanemű (100 % pamut). Kerek nyakkivágással, rövid, bő ujjal és a ruhanemű alján körülbelül 12 cm hosszúságú oldalhasítékkal. A nyakkivágásnál, az ujjvégződéseknél és a ruhanemű alján körülbelül 1 cm szélességű kötött anyagból készült rávarrt szegély van. (Lásd a 397. fényképet) | 61044200 | A besorolást a Kombinált Nómenklatúra 1. és 6. általános értelmezési szabályai, valamint a 6104 és a 61044200 KN-kód szövege határozzák meg. A hálóingként történő besorolás kizárt, mivel a kérdéses ruhanemű nem határozható meg egyértelműen úgy, mint amelyet kizárólag hálóingként történő viselésre szántak. |

+++++ TIFF +++++

2.Combközépig érő, könnyű, kötött ruhadarab (100 % pamut). Kerek nyakkivágással, rövid, bő ujjal és a ruhanemű alján körülbelül 16 cm hosszúságú oldalhasítékkal. A nyakkivágásnál, az ujjvégződéseknél és a ruhanemű alján kötött anyagból készült rávarrt szegély van. Elöl rávarrt díszítőmotívummal. (Lásd a 398. fényképet) | 61044200 | A besorolást a Kombinált Nómenklatúra 1. és 6. általános értelmezési szabályai, valamint a 6104 és a 61044200 KN-kód szövege határozzák meg. A hálóingként történő besorolás kizárt, mivel a kérdéses ruhanemű nem határozható meg egyértelműen úgy, mint amelyet kizárólag hálóingként történő viselésre szántak. |

+++++ TIFF +++++

3.Combközépig érő, könnyű, kötött ruhadarab (100 % pamut). Kerek nyakkivágással, rövid, bő ujjal és a ruhanemű aljánál körülbelül 13 cm hosszúságú oldalhasítékkal. A nyakkivágásnál és az ujjvégződéseken kötött anyagból készült szegély van. A ruhanemű alja szegett. (Lásd a 399. fényképet) | 61044200 | A besorolást a Kombinált Nómenklatúra 1. és 6. általános értelmezési szabályai, valamint a 6104 és a 61044200 KN-kód szövege határozzák meg. A hálóingként történő besorolás kizárt, mivel a kérdéses ruhanemű nem határozható meg egyértelműen úgy, mint amelyet kizárólag hálóingként történő viselésre szántak. |

+++++ TIFF +++++

4.A kiskereskedelmi forgalom számára összeállított együttes, amely a következő két ruhaneműből áll:a)kötött, béleletlen ing (100 % pamut) gallérral, amely elöl cipzárral teljesen nyitható, hosszú ujjú. A ruhanemű alján és az ujjvégződéseken kötött, bordázott szegély van. Az ujjak külső részére hosszában és a karöltő körül eltérő színű, szövött szegélyt varrtak. A ruhanemű mindkét elejét teljes egészében rávarrt, többszínű nyomott mintás szövet fedi. A derékrész felett két cipzáras zseb van. (Lásd a 428. A. fényképet) | 61121100 | A besorolást a kombinált Nómenklatúra 1. és 6. általános szabályai, valamint a 6112 és a 61121100 KN-kód szövege határozzák meg (lásd a Harmonizált Rendszer 6112 vámtarifaszámhoz tartozó magyarázatot is). |

+++++ TIFF +++++

b)deréktól bokáig érő, a deréknál gumizással és összehúzó zsinórral szűkített, kötött, béleletlen nadrág (100 % pamut). A ruhaneműn két cipzáras zseb van, nadrághasítéka azonban nincs. A nadrágszárak alján kötött bordázott szegély van. A nadrágszárak külső oldalára – a nadrág felső szélétől a nadrágszárak alján található kötött bordázott szegélyig – eltérő színű, szövött pántot varrtak. (Lásd a 428. B. fényképet) | | |

--------------------------------------------------